CELEX: 32014D0875
Language: hu
Date: 2014-12-04 00:00:00
Title: 2014/875/EU: A Bizottság végrehajtási határozata ( 2014. december 4. ) a 2001/95/EK európai parlamenti és tanácsi irányelv értelmében a vízben és a víz felszínén úszó szabadidős eszközökre vonatkozó EN 15649-2:2009+A2:2013 szabvány és a helyhez kötött edzőkészülékekre vonatkozó EN 957-6:2010+A1:2014 szabvány hivatkozásainak az Európai Unió Hivatalos Lapjában történő közzétételéről  EGT-vonatkozású szöveg

5.12.2014   
            
            
               HU
            
            
               Az Európai Unió Hivatalos Lapja
            
            
               L 349/65
            
         A BIZOTTSÁG VÉGREHAJTÁSI HATÁROZATA
   (2014. december 4.)
   a 2001/95/EK európai parlamenti és tanácsi irányelv értelmében a vízben és a víz felszínén úszó szabadidős eszközökre vonatkozó EN 15649-2:2009+A2:2013 szabvány és a helyhez kötött edzőkészülékekre vonatkozó EN 957-6:2010+A1:2014 szabvány hivatkozásainak az Európai Unió Hivatalos Lapjában történő közzétételéről
   (EGT-vonatkozású szöveg)
   
      (2014/875/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az általános termékbiztonságról szóló, 2001. december 3-i 2001/95/EK európai parlamenti és tanácsi irányelvre (1) és különösen annak 4. cikke (2) bekezdésének első albekezdésére,
   mivel:
   
               (1)
            
            
               A 2001/95/EK irányelv 3. cikkének (1) bekezdése úgy rendelkezik, hogy a gyártók kizárólag biztonságos termékeket hozhatnak forgalomba.
            
         
               (2)
            
            
               A 2001/95/EK irányelv 3. cikke (2) bekezdésének második albekezdése értelmében egy terméket akkor lehet biztonságosnak tekinteni a vonatkozó nemzeti szabványok hatálya alá tartozó veszélyek és veszélykategóriák tekintetében, ha az megfelel az olyan európai szabványokat átvevő nemzeti szabványoknak, amelyek hivatkozását a Bizottság az említett irányelv 4. cikke (2) bekezdésének megfelelően az Európai Unió Hivatalos Lapjában kihirdette.
            
         
               (3)
            
            
               A 2001/95/EK irányelv 4. cikkének (1) bekezdése értelmében az európai szabványokat az európai szabványügyi testületek állapítják meg a Bizottság megbízása alapján.
            
         
               (4)
            
            
               A 2001/95/EK irányelv 4. cikkének (2) bekezdése alapján a Bizottság kihirdeti az e szabványokra történő hivatkozásokat.
            
         
               (5)
            
            
               2005. április 21-én a Bizottság elfogadta a vízen vagy vízben úszó szabadidős cikkekre vonatkozó európai szabványok tekintetében kidolgozandó biztonsági előírásokról szóló 2005/323/EK határozatot (2).
            
         
               (6)
            
            
               2005. szeptember 6-án a Bizottság M/372 számon megbízást adott az európai szabványügyi testületeknek arra, hogy dolgozzanak ki európai szabványt a vízen vagy vízben úszó szabadidős cikkekkel kapcsolatos főbb veszélyek kezelésére, melyek nevezetesen a fulladásos és fulladásközeli balesetek, a termék kialakításával kapcsolatos kockázatok, úgymint az elsodródás, a kapaszkodó elvesztése, a magasból történő lezuhanás, a vízfelszín feletti vagy alatti beszorulás vagy beakadás, az eszköz úszóképességének hirtelen megszűnése, a felborulás, a hőmérsékletsokk, továbbá az ilyen eszközök használatával járó egyéb kockázatok, mint az ütközés vagy a becsapódás veszélye, valamint a szelekkel, áramlatokkal és ár-apállyal kapcsolatos kockázatok.
            
         
               (7)
            
            
               A Bizottság megbízásának megfelelően az Európai Szabványügyi Bizottság európai szabványsorozatot fogadott el (EN 15649, 1–7. rész) a vízben vagy a víz felszínén úszó szabadidős eszközökre vonatkozóan. 2013. július 18-án a Bizottság elfogadta a 2013/390/EU végrehajtási határozatot (3), amely szerint az EN 15649-2:2009+A2:2013 „A vízben és a víz felszínén úszó szabadidős eszközök” (1-7. rész) szabvány a hatálya alá tartozó veszélyek tekintetében megfelel a 2001/95/EK irányelv általános biztonsági előírásának, és e szabványsorozat hivatkozásai ennek megfelelően kihirdetésre kerültek az Európai Unió Hivatalos Lapja C sorozatában.
            
         
               (8)
            
            
               Azóta az Európai Szabványügyi Bizottság felülvizsgálta a vízben és a víz felszínén úszó szabadidős eszközökre vonatkozó EN 15649-2:2009+A2:2013 szabványt.
            
         
               (9)
            
            
               Az EN 15649-2:2009+A2:2013 európai szabvány megfelel az M/372 sz. megbízásnak, és teljesíti a 2001/95/EK irányelv általános biztonsági előírását. A szabványra való hivatkozást ennek megfelelően közzé kell tenni az Európai Unió Hivatalos Lapjában.
            
         
               (10)
            
            
               A Bizottság 2011. július 27-én elfogadta a helyhez kötött edzőkészülékekre vonatkozó európai szabványok által követendő biztonsági követelményekről szóló 2011/476/EU határozatot (4).
            
         
               (11)
            
            
               2012. szeptember 5-én a Bizottság M/506 számon megbízást adott az európai szabványügyi testületeknek arra, hogy dolgozzanak ki európai szabványt a helyhez kötött edzőkészülékekre vonatkozóan. A szabványoknak szem előtt kellett tartaniuk azt az elvet, hogy a termékek tervezése és a védintézkedések révén ésszerű és előrelátható használati feltételek mellett minimálisra kell csökkenteni a sérülésnek, illetve az egészség vagy a biztonság károsodásának a veszélyét.
            
         
               (12)
            
            
               Az Európai Szabványügyi Bizottság elfogadta az EN 957 európai szabványsorozatot (2. és 4–10. rész), valamint az EN ISO 20957 európai szabványt (1. rész). Ezek a szabványok a Bizottság megbízásának hatálya alá esnek.
            
         
               (13)
            
            
               2014. június 13-án a Bizottság elfogadta a 2014/357/EU végrehajtási határozatot (5), amely szerint a helyhez kötött edzőkészülékekre vonatkozó EN 957 szabvány (2. és 4–10. rész) és EN ISO 20957 szabvány (1. rész) a hatálya alá tartozó veszélyek tekintetében megfelel a 2001/95/EK irányelv általános biztonsági előírásának, és e szabványok hivatkozásai ennek megfelelően kihirdetésre kerültek az Európai Unió Hivatalos Lapja C sorozatában.
            
         
               (14)
            
            
               Azóta az Európai Szabványügyi Bizottság felülvizsgálta a helyhez kötött edzőkészülékekre vonatkozó EN 957-6:2010+A1:2014 európai szabványt.
            
         
               (15)
            
            
               A 957-6:2010+A1:2014 európai szabvány megfelel az M/506 sz. megbízásnak, és teljesíti a 2001/95/EK irányelv általános biztonsági előírását. A szabványra való hivatkozást ennek megfelelően közzé kell tenni az Európai Unió Hivatalos Lapjában.
            
         
               (16)
            
            
               Az e határozatban előírt intézkedések összhangban vannak a 2001/95/EK irányelv által létrehozott bizottság véleményével,
            
         ELFOGADTA EZT A HATÁROZATOT:
   1. cikk
   Az alábbi szabványok hivatkozásait az Európai Unió Hivatalos Lapjának C részében közzé kell tenni.
   
               a)
            
            
               EN 15649-2:2009+A2:2013 „A vízben és a víz felszínén úszó szabadidős eszközök – 2. rész: Felhasználói útmutató”:
            
         
               b)
            
            
               EN 957-6:2010+A1:2014 „A helyhez kötött edzőkészülékek – 6. rész: Futószalagok különleges biztonsági követelményei és vizsgálati módszerei”.
            
         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.
   
      Kelt Brüsszelben, 2014. december 4-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 11., 2002.1.15., 4. o.
   
   
      (2)  A Bizottság 2005. április 21-i 2005/323/EK határozata a 2001/95/EK európai parlamenti és tanácsi irányelv szerinti, vízen vagy vízben úszó szabadidős cikkekre vonatkozó európai szabványok tekintetében kidolgozandó biztonsági előírásokról (HL L 104., 2005.4.23., 39. o.).
   
      (3)  A Bizottság 2013. július 18-i 2013/390/EU végrehajtási határozata a vízben és a víz felszínén úszó szabadidős eszközökre vonatkozó EN 15649 európai szabványsorozatnak (1–7. rész) a 2001/95/EK európai parlamenti és tanácsi irányelvnek való megfelelőségéről és e szabványok hivatkozásának az Európai Unió Hivatalos Lapjában való kihirdetéséről (HL L 196., 2013.7.19., 22. o.).
   
      (4)  A Bizottság 2011. július 27-i 2011/476/EK határozata a 2001/95/EK európai parlamenti és tanácsi irányelvnek megfelelően a helyhez kötött edzőkészülékekre vonatkozó európai szabványok által követendő biztonsági követelményekről (HL L 196., 2011.7.28., 16. o.).
   
      (5)  A Bizottság 2014. június 13-i végrehajtási határozata a helyhez kötött edzőkészülékekre vonatkozó EN 957 (2. és 4–10. rész) és EN ISO 20957 (1. rész) európai szabványsorozatnak, valamint tíz, tornaszerekre vonatkozó európai szabványnak a 2001/95/EK európai parlamenti és tanácsi irányelv általános biztonsági követelményeinek való megfelelőségéről és e szabványok hivatkozásának az Európai Unió Hivatalos Lapjában való kihirdetéséről (HL L 175., 2014.6.14., 40. o.).